ทวงหนี้เสียหืดจับ
สถานการณ์เศรษฐกิจในไตรมาสแรกที่ยังคงชะลอตัว นอกจากฉุดการบริโภคให้ชะลอตัวลงมากแล้ว ยังทำให้หนี้ที่ไม่ก่อให้เกิดรายได้ (เอ็นพีแอล) เพิ่มขึ้นอีกด้วย โดยเอ็นพีแอลสินเชื่อเพื่อการอุปโภคบริโภค มียอดคงค้าง ณ สิ้นปีที่ผ่านมา 83,451 ล้านบาท เพิ่มขึ้น 16.5% คิดเป็นสัดส่วนต่อสินเชื่อรวม 2.4% เป็นสินเชื่อผิดนัดชำระหนี้เกิน 3 เดือน เพิ่มขึ้น 30.4% หรือ 14,238 ล้านบาท คิดเป็น 4.6% ของสินเชื่อรวม
23 มี.ค. 2558

สถานการณ์เศรษฐกิจในไตรมาสแรกที่ยังคงชะลอตัว นอกจากฉุดการบริโภคให้ชะลอตัวลงมากแล้ว ยังทำให้หนี้ที่ไม่ก่อให้เกิดรายได้ (เอ็นพีแอล) เพิ่มขึ้นอีกด้วย โดยเอ็นพีแอลสินเชื่อเพื่อการอุปโภคบริโภค มียอดคงค้าง ณ สิ้นปีที่ผ่านมา 83,451 ล้านบาท เพิ่มขึ้น 16.5% คิดเป็นสัดส่วนต่อสินเชื่อรวม 2.4% เป็นสินเชื่อผิดนัดชำระหนี้เกิน 3 เดือน เพิ่มขึ้น 30.4% หรือ 14,238 ล้านบาท คิดเป็น 4.6% ของสินเชื่อรวม
ในไตรมาสแรกของปีนี้ ประชา ชัยประชา ประธานชมรมผู้ติดตามหนี้ที่เป็นธรรม ระบุว่า  พอร์ตการติดตามหนี้มีอัตราเติบโต 20% เนื่องจากลูกหนี้มีรายได้น้อยลง เพราะค่าครองชีพสูงขึ้นทำให้มีเงินเหลือที่จะชำระหนี้ได้น้อยลง สำหรับในไตรมาส 2-3 สถานการณ์ติดตามหนี้คงยากลำบากมากขึ้น เนื่องจากกฎหมายการติดตามทวงหนี้ใกล้จะมีผลบังคับ ทำให้พนักงานติดตามทวงหนี้ระมัดระวัง เพราะเกรงว่าจะกระทำผิดกฎหมาย และถูกลูกหนี้ฟ้องร้องดำเนินคดีได้